EkBass/fiwiki-20250220-pages-articles huggingface dataset:
HMS Violent

HMS Violent (viirinumerot F.A1, F95 ja F31) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla. == Valmistus == Alus tilattiin Swan Hunter and Wigham Richardsonilta Wallsendistä, missä köli laskettiin marraskuussa 1916. Alus laskettiin vesille 1. syyskuuta 1917 ja valmistui pari kuukautta myöhemmin marraskuussa.Friedman, Norman s. 312 == Palvelus == Alus myytiin romutettavaksi 1937. ==Lähteet== * * * * * * === Viitteet === == Aiheesta muualla == *Itämeren purjehdus 1921 Luokka:Kuninkaallisen laivaston V- ja W-luokkien hävittäjät Luokka:Swan Hunterin valmistamat alukset
HMS Vittoria

HMS Vittoria (viirinumerot huhtikuusta 1918 G05 ja lokakuusta F96) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla. == Valmistus == Alus tilattiin 12. tammikuuta 1917 Swan Hunter and Wigham Richardsonilta Wallsendista. Alus laskettiin vesille 29. lokakuuta 1917 ja valmistui maaliskuussa 1918.Friedman, Norman s. 312 == Palvelus == Venäläinen Bahtinin komentama Bars-luokan sukellusvene Pantera upotti 1. syyskuuta 1919 ankkurissa maanneen Vittorian Seiskarin itäpuolella. Aluksen tuhoutuessa menetti henkensä kahdeksan miehistönjäsentä. HMS Abdielin miehistö pelasti eloonjääneet. Britannian hallitus lahjoitti hylyn sekä miinakentässä uponneen HMS Verulamin hylyn Suomen hallitukselle. Pelastustoimia aloitettaessa 1925 todettiin, että alusten kunnostaminen ei olisi taloudellisesti mielekästä. ==Lähteet== * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Swan Hunterin valmistamat alukset Luokka:Suomenlahden hylyt
HMS Vivacious

HMS Vivacious (viirinumero D36) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin vuosien 1916-1917 laivasto- ohjelman 9. tilauksessa Yarrow and Companyltä Scotstounista Glasgowista, missä köli laskettiin heinäkuussa 1916. Alus laskettiin vesille saman vuoden lopulla 3. marraskuuta ja valmistui joulukuussa 1917 miinalaivaksi varustettuna.Naval- history.net - HMS Vivacious == Palvelus == Alus oli 1918-1919 Itämerellä, missä se joutui taisteluun Neuvosto-Venäjän laivaston alusten kanssa. Myöhemmin alus oli Atlantin ja Välimeren laivastoissa aina 1930-luvun puoleenväliin, jolloin se siirrettiin reserviin Rosythissä. Alus palautettiin palvelukseen elokuussa 1939 Yrjö VI:n pitämään reservilaivaston katselmukseen Weymouthissa. Alusta ei palautettu reserviin, vaan se jatkoi palvelustaan Läntisen reitin alaisuudessa. Alus myytiin romutettavaksi 4. maaliskuuta 1947. ==Lähteet== * * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Yarrow’n valmistamat alukset Luokka:Yhdistyneen kuningaskunnan toisen maailmansodan hävittäjät
HMS Vivien

HMS Vivien (viirinumero L33) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin kesäkuussa 1916 vuosien 1916-1917 laivasto-ohjelman 9. tilauksessa Yarrow and Companyltä Scotstounista Glasgowista, missä köli laskettiin vielä saman vuoden heinäkuussa. Alus laskettiin vesille 16. helmikuuta 1917 ja valmistui 28. toukokuuta 1918.Naval- history.net - HMS Vivien == Palvelus == Oltuaan ainoastaan hetken palveluksessa alus siirrettiin Rosythissä reserviin. Alus sijoitettiin aluksi supistetulla miehistöllä 9. hävittäjälaivueeseen ja sitten 7. hävittäjälaivueeseen. Vuonna 1938 alus määrättiin muutettavaksi ilmatorjuntakykyiseksi saattajaksi ja se siirrettiin joulukuussa Chathamin telakalle. Alus palasi telakalta lokakuussa 1939 ja se liitettiin Noren alaisuuteen. Alus myytiin romutettavaksi 18. helmikuuta 1947. ==Lähteet== * * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Yarrow’n valmistamat alukset Luokka:Yhdistyneen kuningaskunnan toisen maailmansodan hävittäjät
Juho Ranginen

Juho (Johannes) Ranginen (30. elokuuta 1851 Paavola – 3. elokuuta 1884) oli suomalainen maanviljelijä ja lestadiolaiseen herätysliikkeeseen kuulunut virsirunoilija. Paavolassa asunut Ranginen kuului alun perin lestadiolaisuuden arvostelijoihin mutta hän liittyi mukaan liikkeeseen 29-vuotiaana. Ranginen julkaisi viisi lauluvihkosta joista laajin oli 1882 ilmestynyt Jumalan Lasten Matkalauluja. Hän kirjoitti myös luultavasti sanat Suomen evankelis- luterilaisen kirkon virsikirjan virteen 169 Muista, Herra Kristus pyhä. Kaksi hänen kirjoittamaansa virttä on Norjan kirkon vuoden 2013 virsikirjassa, virsi 348 "Armon lapset kaikki täälä pankaa pois jo murheena" ja virsi 491 "Jeesuksen veljet ja sisaret, olkaatta turvassa täällä". Molemmat virret ovat kveenin- ja norjankielisinä. Ranginen toimi myös Oulussa ilmestyneiden sanomalehtien avustajana. == Teoksia == * Jumalan Lasten Matkalauluja, toimittaja Juho Ranginen. 1882 (18 virsilaulun kokoelma joista 9 lienee Rangisen itsensä laatimia) * Ihmeellinen näky : näytetty ilmestyksessä eräälle tyttärelle Anna Liisa Ukonsaarelle toukokuussa 1876, läsnä-olleiden ylöspanon ja kertomusten sekä hänen itsensä selitysten jälkeen kirjoittanut J. Ranginen. Amerikan sanomat, Ashtabula, Ohio 1899 == Lähteet == * * === Viitteet === Luokka:Suomalaiset virsirunoilijat Luokka:Vuonna 1851 syntyneet Luokka:Vuonna 1884 kuolleet
Otto Reinhold Frenckell

Otto Reinhold Frenckell (21. heinäkuuta 1823 Turku – 2. helmikuuta 1880 Helsinki) oli suomalainen konsuli, päätoimittaja ja Valtiokonttorin ensimmäinen johtaja. Frenckell oli myös Suomen Hypoteekkiyhdistyksen ensimmäinen toimitusjohtaja ja toimi tehtävässä 1860–1867. ==Henkilöhistoria== Frenckellin vanhemmat olivat kirjanpainaja Johan Christopher Frenckell ja Amalia Ulrika Tillman. Hän kuului Frenckellin kirjanpainajasukuun. Hän kävi Helsingin yksityislyseota ja pääsi ylioppilaaksi 1839. Frenckell oli Frenckellin kirjapaino- ja kustannusliikkeen osakkaana 1844–1856 ja toimi kauppiaana Helsingissä. Hän oli Helsingfors Dagblad -lehden päätoimittaja 1862–1863. Frenckellistä tuli Suomen Pankin johtokunnan jäsen 1866 ja Valtiokonttorin ylitirehtöörinä hän oli 1875-1879. Frenckell oli myös Yhdysvaltain konsuli 1850–1880 ja Brasilian konsuli 1861–1880. Hän sai valtioneuvoksen arvonimen 1879. Frenckell oli naimisissa vuodesta 1851 Josefina Dobrovolskin kanssa. Heidän poikansa Arthur Frenckell oli myöhemmin Hufvudstadsbladetin omistaja ja päätoimittaja. Reinhold Frenckellin veli oli aateloitu liikemies Frans von Frenckell, joka osti hänet ulos perheyrityksestä vuonna 1856. == Teoksia == * Om det industriella arbetet i förhållande till nationalförmögenheten. J. C. Frenckell, Helsingfors 1860 == Lähteet == * * Valtiokonttorin ylitirehtöörit: Otto Frenckell * Luettu 4.2.2010. Luokka:Valtionlaitosten johtajat Luokka:Suomalaiset virkamiehet Luokka:Suomalaiset päätoimittajat Luokka:Suomen Pankin johtajat Luokka:Vuonna 1823 syntyneet Luokka:Vuonna 1880 kuolleet
AC Omonia

AC Omonia Nikosia () on vuonna 1948 perustettu kyproslainen jalkapalloseura Nikosiasta. Se on historiansa aikana voittanut maan mestaruuden 21 kertaa ja tuplamestaruuden viidesti (1972, 1974, 1981, 1982, 1983). Kyproksen jalkapalloliitto on nimennyt AC Omonian 1900-luvun parhaaksi seuraksi maassa ja se on ainoa seura, joka on kyennyt voittamaan cup-mestaruuden neljästi peräkkäin (1980–1983). Seuralla on toimintaa myös koripallossa, lentopallossa, futsalissa ja pyöräilyssä. == Historia == AC Omonia perustettiin vuonna 1948 ja se liittyi Kyproksen jalkapalloliittoon 1953. Seura perustettiin Kreikan sisällissodan myrskyisinä aikoina vastalauseena APOELin päätökselle erottaa kaikki ei-oikeistolaiset toimijat seurasta. Kaudella 1972–73 AC Omonian edustusjoukkue pelasi Kreikan pääsarjassa. == Saavutukset == * Kyproksen mestaruus (21): 1961, 1966, 1972, 1974, 1975, 1976, 1977, 1978, 1979, 1981, 1982, 1983, 1984, 1985, 1987, 1989, 1993, 2001, 2003, 2010, 2021 * Kyproksen cup (16): 1965, 1972, 1974, 1980, 1981, 1982, 1983, 1988, 1991, 1994, 2000, 2005, 2011, 2012, 2022, 2023 * LTV Supercup (15): 1966, 1979, 1980, 1981, 1982, 1983, 1987, 1988, 1989, 1991, 1994, 2001, 2003, 2005, 2010 == Entisiä valmentajia == * Arie Haan (2000) * Franciszek Smuda (2004) * Takis Lemonis (2009–2010) * Dušan Bajević (2010-2011) * Miguel Ángel Lotina (2014) == Lähteet == == Aiheesta muualla == * Virallinen kotisivu * Stadiumguide.com Omonian uusi stadion === Fanien sivustot === * Omonia Nicosia Fans * Omonia Fans website * Omonia Fans Portal - KIFINES.COM * Fans of Omonia - Videoblog Luokka:Kyproslaiset jalkapalloseurat Luokka:Vuonna 1948 perustetut urheiluseurat Luokka:Nikosia
Njobdino

Njobdino (, ) on kylä ja maalaiskunta Komin tasavallan Kortkerosin piirissä Venäjällä. Se sijaitsee Vytšegdaan laskevan Njobju-joen suussa. Njobdinon lisäksi kuntaan kuuluvat Anikejevkan, Anufrijevkan, Parkerosin, Timasiktin ja Trofimovskajan kylät. Asukkaita on 623 henkeä (vuonna 2009). Njobdino mainitaan ensimmäisen kerran vuonna 1646. 1700-luvun alussa siitä tuli kirkonkylä ja 1800-luvun lopussa volostin keskus. Kylässä toimii maatalousyritys. Palveluihin kuuluu lastentarha, koulu, kirjasto, kulttuuritalo ja posti. Njobdinossa on siellä syntyneelle kominkielisen kirjallisuuden perustanlaskijalle Viktor Savinille omistettu museo. ==Lähteet== Luokka:Kortkerosin piiri Luokka:Komin tasavallan kylät ja taajamat
Luza

Luza (komiksi ja venäjäksi Лу́за) on Vienanjoen vesistöön kuuluvan Jugin sivujoki Komin tasavallassa sekä Kirovin ja Vologdan alueilla Venäjällä. Sen pituus on 574 kilometriä, valuma-alueen laajuus 18 300 neliökilometriä ja keskimääräinen virtaama 99 kilometrin päässä joen suusta 117 kuutiometriä sekunnissa. Suurimmat sivujoet ovat Lopju, Porub, Lehta ja Lala. Luzan varrella sijaitsee Luzan kaupunki, Lalskin kaupunkimainen taajama ja Objatševon piirikeskus. ==Lähteet== Luokka:Kirovin alueen joet Luokka:Komin tasavallan joet Luokka:Vienanjoen vesistö Luokka:Vologdan alueen joet
Rosalba Cederman

Rosalba Maria Cederman, o.s. Elfving tai Elfwing, kirjailijanimi Alba Ödegård (9. kesäkuuta 1830 Oulu – 9. kesäkuuta 1884 Tukholma, Ruotsi) oli ruotsiksi kirjoittanut suomalainen kirjailija.Rosalba Maria Cederman. Svenska Litteratursällskapet i Finland. Viitattu 4.2.2017 Cederman oli naimisissa vuodesta 1849 Tornion pormestarin Frans Julius Cedermanin (1815–1868) kanssa. Rosalba Cederman asettui Tukholmaan 1870 ja omistautui kirjoittamiselle, sen jälkeen kun aviomies ja perheen kaikki viisi lasta olivat kuolleet. Hän julkaisi kirjailijanimellä Alba Ödegård kolme proosateosta, yhden näytelmän ja kertomuksia. Cedermanin tekstejä julkaistiin ruotsalaisissa lehdissä (Förr och Nu, Tule, Ny Illustrerad Tidning) ja Suomessa ilmestyneissä ruotsinkielisissä lehdissä (Helsingfors Dagblad, Åbo Underrättelser, Österbottniska Posten) sekä ruotsalaisissa kirjallisissa kalentereissa (Blomman för dagen (1881), Nornan (1883)). Cedermanin tunnetuin teos on ensimmäinen suomalaisen naiskirjailijan julkaisema tieteiskertomus nimeltä I Zululandet efter sjuhundratjugofem år: framtidshägring joka julkaistiin 1880 Åbo Underrättelser -lehdessä. == Teokset == * Romfararens gåfva: romantiserad tidsskildring från fjortonhundratalet, framstäld i berättelser af Alba Ödegård. Stockholm 1872 * I Zululandet efter sjuhundratjugofem år : framtidshägring. julkaistu Åbo Underrättelser-lehdessä 1880, uusi painos jossa mukana suomenkielinen käännös Zulumaassa seitsemänsadankahdenkymmenenviiden vuoden kuluttua, Fantasian Ystävät, Kemi 1998 * Storlyckan. Konturteckning från Norrland. Göteborg 1880 * Ett Sesam i nordisk stil: berättelse, julkaistu Helsingfors Dagbladissa 1883 * Dyveke. Näytelmä, esitetty Tukholman Nya Teaternissa 1884 * Klaus Kurki ja pieni Elina. julkaistu Turun lehti 28.2.,1.3., 4.3., 6.3., 8,3., 11.3., 13.3.1884. Kansalliskirjaston Digi-palvelussa == Lähteet == * (vanhentunut linkki) === Viitteet === == Kirjallisuutta == * Leena Rättyä: Alba Ödegård ja Fredrika Pietilä. Pohjoisen naiskirjallisuuden pioneerit. Pro gradu -työ, Oulun yliopisto 2000 * Veli Arrela: Alba Ödegård, unohdettu pohjalainen kirjailija [oik. Rosalba Maria Cederman, o.s. Elfwing] Kaltio 1982, s. 152-154. Luokka:Suomenruotsalaiset kirjailijat Luokka:Vuonna 1830 syntyneet Luokka:Vuonna 1884 kuolleet
Kaivo (elokuva)

Kaivo on Pekka Lehdon ohjaama suomalainen draamaelokuva vuodelta 1992. Pääosia elokuvassa esittivät Merja Larivaara ja Auvo Vihro. Sivuosissa nähtiin muun muassa Martti Suosalo ja Liisamaija Laaksonen. ==Juoni== Tositapahtumiin perustuva elokuva kertoo nuoresta maatilan emännästä (Merja Larivaara), joka masennuksen ja mielisairauden murtamana päätyy hukuttamaan kaksi lastaan kaivoon. Elokuvassa perhe asuu suuressa komeassa kartanossa kivinavettoineen, ja perheenäiti Anna-Maijan velvollisuudentuntoa kuvataan sillä, että hän haluaa pestä lehmät joka päivä. ==Tuotanto== Kaivo oli vuonna 2010 kaikkien aikojen kahdenneksitoista kallein suomalainen elokuva. Kuvauksissa käytettiin muun muassa näyttäviä ilmasta kuvattuja maisemapanoraamoja. Hautajaiskohtauksen ympäristönä on Uskelan Isokylän emäkirkon kirkkomaa. ==Vastaanotto== Elokuvan näyttelijöistä Merja Larivaara sai roolisuorituksestaan parhaan naispääosan Jussi-palkinnon ja Liisamaija Laaksonen parhaan naissivuosan Jussi-palkinnon. Esa Vuorinen palkittiin parhaan kuvauksen Jussilla. ==Lähteet== Luokka:Jussi-palkitut elokuvat Luokka:Vuoden 1992 suomalaiset elokuvat Luokka:Suomalaiset draamaelokuvat Luokka:Suomalaiset tositapahtumiin perustuvat elokuvat Luokka:Pekka Lehdon ohjaamat elokuvat
Scheuermannin tauti

Scheuermannin tauti (lat. morbus Scheuermann) tai Scheuermannin oireyhtymä on selkänikamien kasvuhäiriö, joka vakavuudesta riippuen voi johtaa rintarangassa kumaraselkäisyyteen ja lannerangassa oikenemiseen.Terveyskirjasto Tauti on nimetty tanskalaisen kirurgin Holger Werfel Scheuermannin mukaan. Taudista on käytetty myös muita nimityksiä, kuten Calvén tauti (engl. Calvé disease) ja nuoruusiän selkärangan osteokondroosi (engl. juvenile osteochondrosis of the spine). ==Syyt== Scheuermannin taudin perimmäisiä syitä ei tiedetä, mutta tauti on perinnöllinen. ==Taudinkuva== Tauti huomataan useimmiten nuoruusiässä koulujen terveystarkastuksissa. Selkänikamien luutuminen ei etene normaalissa tahdissa nuoruusikään mennessä, ja vielä murrosiän jälkeen selkänikamien luutuminen ja lujittuminen saattavat olla kesken. ==Oireet== Tyypilliset oireet ovat selkäkipu ja huono ryhti. ==Hoito== Taudin hoito riippuu taudin vakavuusasteesta. Jos tauti on lievä, ei tauti tarvitse muuta hoitoa kuin selän rasituksen välttämistä. Vaikeammassa tapauksessa voidaan käyttää ns. tukikorsettihoitoa, jossa tukikorsetti tukee selkärangan asentoa. Leikkausta tarvitsevat vain kaikista vaikeimmat tapaukset.Scheuermann: "Kyphosis dorsalis juvenilis". 1920 ==Katso myös== *Kyttyräselkäisyys *Osteokondroosi ==Lähteet== Luokka:Tuki- ja liikuntaelinten sairaudet Luokka:Oireyhtymät Luokka:Perinnölliset sairaudet Luokka:Seulonnan keskeiset artikkelit
Maxi Jazz

Maxi Jazz (oik. Maxwell Alexander Fraser, 14. kesäkuuta 1957 Brixton, Lontoo – 23. joulukuuta 2022 Lontoo) oli brittiläinen rap-artisti. Hän tuli tunnetuksi Faithless-yhtyeen keulahahmona. Maxwell Fraser syntyi vuonna 1957 Lontoon Brixtonissa ja aloitti musiikkiuransa 1980-luvulla yhtyeessä Soul Food Cafe Systemissä. Hän juonsi samaan aikaan piraattiradioasema Reach FM:llä hip hop -ohjelmaa. Soul Food Cafe System teki vuonna 1989 sopimuksen levy-yhtiö Tam Tam Recordsin kanssa ja olivat mukana muun muassa Jamiroquain ja Soul II Soulin kiertueilla. Maxi Jazz perusti 1995 Faithlessin Rollo Armstrongin, Sister Blissin ja Jamie Catton kanssa. Yhtyeen ensimmäinen albumi Reverence julkaistiin 1996, ja albumi nousi parhaimmillaan Britannian albumilistan sijalle 26. Single ”Insomnia” oli puolestaan Britanniassa parhaimmillaan kolmantena. Faithlessin seuraavat albumit olivat Sunday 8PM (1998) ja Outrospective (2001). Albumi oli ehdolla Mercury- ja Brit-palkintoon. Forever Faithless -kokoelma-albumi myi Britanniassa nelinkertaista platinaa ja oli vuoden 2005 eniten myydyin elektronisen tanssimusiikin albumi. Maxi Jazz jätti Faithessin vuoden 2010 albumin The Dance jälkeen. Hän perusti 2015 yhtyeen Maxi Jazz and the E-Type Boys, joka julkaisi vuonna 2016 albumin Simple..Not Easy. Faithlessin lisäksi hän teki musiikkia muun muassa 1 Giant Leapin ja Tiëston kanssa. == Autot == Musiikin lisäksi Maxi Jazz piti autoista. Hänen omistamia autoja olivat muun muassa Subaru Impreza P1, Ford Escort Mk2 RS2000, Ford Sierra RS Cosworth ja Marcos Mantis GT. 9\. joulukuuta 2001 Maxi Jazz joutui vakavaan auto-onnettomuuteen, jonka seurauksena useita Faihlessin keikkoja jouduttiin perumaan. Hänellä oli myös ajokielto, jonka mukaan hän ei saanut ajaa Britanniassa. ==Lähteet== == Aiheesta muualla == Luokka:Brittiläiset hip hop -artistit Luokka:Faithless Luokka:Vuonna 1957 syntyneet Luokka:Vuonna 2022 kuolleet
Kanarian koalitio

Kanarian koalitio (, lyh. CC) on espanjalainen Kanariansaarilla toimiva nationalistinen keskustapuolue. Puolueen puheenjohtaja on Kanarian itsehallintoalueen presidenttinä toimiva Paulino Rivero. Vuoden 2008 vaaleissa puolue sai kaksi paikkaa Espanjan edustajainhuoneseen ja yhden Espanjan senaattiin. Puolue aloitti toimintansa vuonna 1993 useampien pienempien puolueiden koalitiona, mutta vuodesta 2005 Kanarian koalitio on toiminut yhtenä puolueena. Vanhat pienpuolueet, joita yhdisti kanarialainen nationalismi sekä jopa itsenäistymispyrkimykset, olivat: * Agrupaciones Independientes de Canarias * Iniciativa Canaria Nacionalista * Majorera Assembly * Partido Nacionalista Canario * Centro Canario Independiente * Agrupación Tinerfeña de Independientes Historiastaan huolimatta puolue ei nykyisin enää kannata saarten itsenäistymistä. == Lähteet == == Aiheesta muualla == * Puolueen sivusto Luokka:Espanjan puolueet Luokka:Kanariansaaret
Rollo Armstrong

Rowland Constantine O'Malley Armstrong (s. 1966 Kensington, Lontoo) on brittiläinen Faithless-yhtyeestä tunnetuksi tullut musiikkituottaja. 1990-luvulla hän esiintyi myös yhdessä Red Jerryn kanssa nimellä Felixhttp://www.eurokdj.com/search/eurodb.php?hide_survey=1&name;=Felix. Hän kuuluu myös Dusted-nimiseen tuotanto duoon Mark Batesin kanssa. Rollo on myös laulaja Didon vanhempi veli. == Diskografia == ===Felix=== *"Don't You Want Me" (single) (1992) *"Don't You Want My Love" (single) (1992) *"It Will Make Me Crazy" (single) (1992) *"FastSlow/ It's Me" (single) (1993) *"Stars" (single) (1993) *"#1" (albumi)(1993) *"Don't You Want Me '95" (single) (1995) *"Don't You Want Me '97" (single) (1996) *"Don't You Want Me 2001" (single) (2001) ===Our Tribe=== *"I Believe in You" (single) (1993) *"Love Come Home" (single) (1994) ===The O.T. Quartet=== *"Hold That Sucker Down" (single) (1994) ===Rollo Goes Camping=== *"Get Off Your High Horse" (single) (1994) - UK #43 ===Rollo Goes Mystic=== *"Love, Love, Love - Here I Come" (single) (1995) - UK #32 ===Rollo Goes Spiritual=== *"Let This Be a Prayer" (single) (1996)- UK #26 ===Dusted=== *"Swollen" (Dusted Vocal Mix)- Bent feat. Zoë Johnston (1999) *When We Were Young (2001) *"Always Remember to Respect and Honor Your Mother" (single) (2001) *"Angel" (Dusted remix) - Sarah McLachlan (2001) == Lähteet == Luokka:Faithless Luokka:Brittiläiset musiikkituottajat Luokka:Vuonna 1966 syntyneet Luokka:Elävät henkilöt
Hääppöset

Lastenorkesteri Hääppöset on tammikuussa 2007 perustettu uutta lapsille tehtyä ohjelmistoa esittävä yhtye. Sen jäsenet ovat lastenkulttuurin, teatterin ja musiikin ammattilaisia.Hääppöset: Valokuvauspäivä, 100 % Records 2008, viitattu 29.12.2014. Hääppösten ensimmäinen albumi Valokuvauspäivä julkaistiin 26. marraskuuta 2008. Albumin julkaisi 100% Record Company. Nykyiset kappaleet ovat Kalle Ryökkään ja Johanna Vikstenin säveltämiä ja sanoittamia. Yhtye käyttää esiintyessään kokemuksiaan improvisaatioteatterista lapsiyleisön mukaan tempaamiseksi: joka esityksessä on 1–2 yleisön ehdotusten pohjalta improvisoitua kappaletta. Hääppöset julkaisi Espoon Sellosalissa taltioidun Lavalla-live-dvd:n vuonna 2011. www.haapposet.fi , www.haapposet.fi/uutiset.html, viitattu 6.12.2015 Hääppösten uusin albumi Luontokappaleita julkaistiin 27.11.2015. Se sisältää 17 kappaletta. Vieraana levyllä ovat mm. Pelle Miljoona sekä Maltti ja Valtti. www.haapposet.fi , mediatiedote 27.11.2015, viitattu 6.12.2015 Yhtye esiintyy päiväkodeissa, kouluissa, kulttuurikeskuksissa ja festivaaleilla sekä järjestää lapsille työpajoja musiikin teosta. Ryhmä myös kouluttaa Metropolia-ammattikorkeakoulun opiskelijoita improvisaatiossa.Wikman. Lasse: Mihin katosivat lastenlaulut radiosta? - Lastenmusiikin kuurupiilo , Elvis ry 1/2013, viitattu 29.12.2014. Hääppöset ovat esiintyneet myös Yle TV2 -kanavan Pikku Kakkonen -lastenohjelmassa.Lastenorkesteri Hääppösten musiikkivideot Pikku Kakkosessa , lehdistötiedote 8.2.2010, Lastenorkesteri Hääppöset. Viitattu 29.12.2014. == Jäsenet == * Johanna Viksten, laulu, sanoittaja, säveltäjä * Kalle Ryökäs, piano, koskettimet, saha, haitari, saksofoni, säveltäjä * Miska Kajanus, kitara, mandoliini, laulu * Jussi Kinnunen, basso, laulu == Diskografia == * Valokuvauspäivä (2008) * Lavalla (2011) * Luontokappaleita (2015) ==Lähteet== == Aiheesta muualla == * Yhtyeen omat kotisivut * Luokka:Suomalaiset lastenmusiikkiyhtyeet
Jamie Catto

Jamie Catto (s. 14. elokuuta 1968 Lontoo) on brittiläinen laulaja- lauluntekijä. Hän on Faithless-yhtyeen entinen jäsen. Luokka:Brittiläiset laulaja-lauluntekijät Luokka:Vuonna 1968 syntyneet Luokka:Elävät henkilöt
Holger Werfel Scheuermann

Holger Werfel Scheuermann (1877–1960) oli tanskalainen lääkäri ja kirurgi, jonka mukaan on nimetty Scheuermannin tauti. == Elämäkerta == Scheuermann syntyi lähellä Kööpenhaminaa sijaitsevassa Hørsholmissa lääkärisukuun. Hän aloitti lääketieteelliset opinnot vuonna 1895 Kööpenhaminan yliopistossa ja valmistui lääketieteen tohtoriksi vuonna 1902. Opintojen jälkeen hän työskenteli Rigshospitalet -sairaalassa, Kööpenhaminassa. Vuonna 1918 hänestä tuli ortopedian ja radiologian erikoislääkäri. Scheuermann teki useita opintomatkoja Ruotsiin, Itävaltaan ja Saksaan. Hän jäi eläkkeelle vuonna 1947, mutta jatkoi radiologian tutkimista. Vuonna 1959 hän sai Kööpenhaminan yliopistolta kunniatohtorin arvon Scheuermannin taudin löytämisestä. == Lähteet == * Whonamedit.com Luokka:Tanskalaiset lääkärit Luokka:Vuonna 1877 syntyneet Luokka:Vuonna 1960 kuolleet
Nótia Ródos

Nótia Ródos (; virallisesti Δημοτική Ενότητα Νότιας Ρόδου, Dimotikí Enótita Nótias Ródou) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 3 561 (vuonna 2011). Nótia Ródos eli ”Etelä-Ródos” oli itsenäinen kunta vuoden 2010 loppuun saakka. Kunnan pinta-ala oli 379 km², mikä teki kunnasta sekä Ródoksen saaren että koko Egean alueen pinta-alaltaan suurimman kunnan. Kunnan pinta- ala kattoi 27 prosenttia koko Ródoksesta. Kunnan kuntakeskus oli Gennádi. Vuoden 2011 alussa Nótia Ródos yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Líndoksen ja Petaloúdesin kanssa. Nótia Ródoksen ilmasto on välimerellinen. Toukokuusta lokakuuhun kestää kuiva ja lämmin kausi. Alueella paistaa aurinko vuodessa 3 000 tuntia ja lämpötilat ovat suhteellisen korkeat. Kesäaikaan lämpötilat nousevat yli 28 celsiusasteeseen, mutta tuulet viilentävät ilmaa. Nótia Ródoksen talvet ovat leudot. == Kunnallisyksikön osat == Nótia Ródoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Apolakkiá Apolakkiá 496 Arnítha Arnítha 215 Asklipieío Asklipieío 483 Kiotári 163 Gennádi Gennádi 671 Ístrios Ístrios 291 Kattavía Ágios Pávlos 20 Kattavía 278 Machairiá 9 Prasonísi 0 Lachaniá Chína (saari) 0 Lachaniá 153 Plimmýri 0 Mesanagrós Mesanagrós 155 Profília Profília 304 Váti Váti 323 Yhteensä: 3 561 == Lähteet == == Aiheesta muualla == * Δημοτική Ενότητα Νότιας Ρόδου. Δήμος Ρόδου. Nótia Ródoksen kunnallisyksikön verkkosivu. Luokka:Etelä-Egean saarten entiset kunnat Luokka:Ródos
Luza (kaupunki)

Luza () on kaupunki Kirovin alueella Venäjällä. Se sijaitsee Luza-joen rannalla 501 kilometriä Kirovista luoteeseen. Kaupunki on Luzan piirin keskus. Sen kautta kulkee Kirovin ja Kotlasin välinen rautatie. Asukkaita on 11 100 henkeä (vuonna 2009). Paikkakunta on syntynyt 1800-luvun lopussa rakennetun rautatieaseman yhteyteen. Se toimi puutavaran siirtokuormauspaikkana, jonne myöhemmin syntyi puunjalostusteollisuutta. Kaupunginoikeudet Luza sai vuonna 1944. ==Lähteet== Luokka:Kirovin alueen kaupungit Luokka:Luzan piiri
Valokuvauspäivä

__NOTOC__ Valokuvauspäivä on Hääppöset-lastenorkesterin ensimmäinen albumi, joka julkaistiin 26. marraskuuta 2008. Albumin julkaisi levy-yhtiö 100 % Record Company. == Kappaleet == # # # # # # # # # # # # # == Kokoonpano == * Jolanda Hääppönen (Johanna Viksten) – laulu * Jules Hääppönen (Jussi Kinnunen) – basso, laulu * Kaius Hääppönen (Kalle Ryökäs) – piano, haitari, saha, saksofonit, laulu, kellopeli * Michelangelo Hääppönen (Miska Kajanus) – kitarat, laulu, mandoliini \+ * Pekka Virtanen – lyömäsoittimet, kitara (Apinakiikku) == Aiheesta muualla == * Valokuvauspäivä iTunesissa Luokka:Vuoden 2008 esikoisalbumit Luokka:Suomalaiset lastenalbumit
Atšinsk

Atšinsk () on kaupunki Krasnojarskin aluepiirissä Venäjällä. Se sijaitsee Tšulymjoen rannalla 184 kilometriä Krasnojarskista länteen. Kaupunki on Atšinskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Atšinskin kautta kulkee Novosibirskin ja Irkutskin välinen M53-valtatie sekä Siperian rautatie, josta haarautuvat sivuradat Abakaniin ja Lesosibirskiin. Asukkaita on 110 300 henkeä (vuonna 2009). Vuonna 1641 Belyi Ijus -joen rannalle rakennettiin Atšinskin linnake. Vuoden 1683 tulipalon jälkeen se siirrettiin Tšulymin rannalle. Vuonna 1782 Atšinskista tuli kaupunki ja Tomskin alueeseen kuuluneen kihlakunnan keskus. Vuodesta 1822 se oli Jenisein lääniin piirikuntakeskus. Atšinskissa toimii suuri RUSALin kaivos ja alumiinitehdas, siellä on rakennus- ja elintarviketeollisuutta, öljynjalostamo ym. Kaupungissa on teatteri ja kotiseutumuseo. == Maantiede == === Ilmasto === ==Lähteet== ==Aiheesta muualla== * Atšinskin kaupungin sivusto Luokka:Krasnojarskin aluepiirin kaupungit
Veroyksikkö

Veroyksikkö on luku, mitta, paino tai muu tarkasti määrättävissä oleva seikka, jonka perusteella pystytään ilmaisemaan veronkohteen suuruus. Veronkohde on hyödyke tai taloudellinen toimi, josta veroa määrätään maksettavaksi. Veronkohteita ovat esimerkiksi tietynlainen tulo tai kulutus. Veroyksikkönä voi olla esimerkiksi tuloverossa jokin rahamäärä tai maaverossa hehtaari.Uusi tietosanakirja, Tietosanakirja oy 1960–1966, hakusanat veroyksikkö ja veronkohde. Suomessa ja Ruotsissa käytössä olleita historiallisia veroyksikköjä on monenlaisia. Jo erätalouden aikana Savossa oli veroyksikkönä orava eli veronahka. Laajalti käytössä on ollut kyntövälineestä nimensä saanut aatra eli koukku, joka alkuaan tarkoitti peltoalaa, joka tarvittiin yhden perheen elatukseen. Se kyettiin muokkaamaan yhdellä auralla. Veroyksikkönä on käytetty myös normaalitaloa (savu, täysvero), maan rahallista arvoa (veromarkka), kylvöalaa (panninmaa) tai talonpoikien lukumäärää (manttaali eli miesluku).Otavan iso tietosanakirja, Otava 1960–1965, hakusana veroluku.Uusi tietosanakirja, hakusana veroluku. Uudesta verosta määrättäessä otettiin käyttöön uusi veroyksikkö, joka tarkoitti sen hetkistä täystilaa. Näin syntyi monta kerrostumaa veroyksiköitä ja verolukuja. Suomen eri maakunnissa oli uudelle ajalle tultaessa käytössä erinimisiä veroyksiköitä. Samassakin maakunnassa eri verot saattoivat perustua eri veroyksikköön. Manttaalista kehittyi 1600-luvulta lähtien muita tärkeämpi veroyksikkö. Sen mukaan suoritettiin suurin osa manttaaliverosta ja tilalukuverosta sekä yleisistä rasituksista. Se oli myös kyläosuuden jakoperuste. Suomessa maavero lakkautettiin 1925 ja sen jälkeen enää manttaalilla on ollut merkitystä. ==Lähteet== Luokka:Verotus Luokka:Suomen keskiaika
Maria Kraftman

Maria Kristina Kraftman (22. huhtikuuta 1812 Oulu – 28. syyskuuta 1884 Turku) oli suomalainen kauppias ja ruotsiksi kirjoittanut kirjailija. Kraftmanin vanhemmat olivat Oulun kaupunginvouti Petter Kraftman ja Maria Elisabet Parve. Maria Kraftman oli kesäisin ravintolan pitäjänä vuonna 1839 Pohjanlahden liikenteeseen tulleella Uleåborg-laivalla ja talvisin hän avusti värjäri Mikael Imbergin vaimoa tykkimyssyjen valmistamisessa, kirjanpidossa ynnä muussa. Kraftman muutti 1849 Oulusta Hämeenlinnaan ja vuoden 1855 paikkeille edelleen Turkuun. Kraftman toimi kauppiaana Turussa. Hän perusti 1850-luvulla Turun ensimmäisen ajurinliikkeen, omisti kangaskaupan (Kestilän Pukimo Oy:n edeltäjä) ja harjoitti voin ja viljan vientikauppaa. Hänen kirjalliseen tuotantoonsa kuuluu vain yksi 1848 ilmestynyt romaani. == Teokset == * Så slutades min lek, en tafla ur lifvet. 1848 == Teokset netissä == * Vapaasti ladattavia Maria Kraftmanin e-kirjoja Projekti Lönnrotilta * Så slutades min lek http://bibbild.abo.fi/hereditas/romaner/slutades.html == Lähteet == * * Maria Kraftmanin elämäkerta Kansallisbiografiassa * Sukutukijan loppuvuosi- blogi 17.6.2009 : Maria Kraftmanin vaikutus Turussa on kaikille tunnettu * Kirjasampo.fi : Maria Kraftman ===Viitteet=== Luokka:Suomenruotsalaiset kirjailijat Luokka:Suomalaiset liikemiehet Luokka:Vuonna 1812 syntyneet Luokka:Vuonna 1884 kuolleet
Seimas

Seimas () on Liettuan yksikamarinen parlamentti. Seimas koostuu 141 kansanedustajasta, jotka valitaan neljän vuoden välein vaaleilla. Vaaleissa 71 kansanedustajaa valitaan yksittäisistä vaalipiireistä, ja 70 suhteellisella vaalitavalla. Yksittäisen puolueen on saatava vähintään 5 %, ja monen puolueen yhteisen liiton 7 % äänistä päästäkseen Seimasiin. Vaalit pidetään neljän vuoden välein lokakuun toisena sunnuntaina. Valituksi tullakseen ehdokkaan pitää yhden edustajan vaalipiireissä saada yli puolet annetuista äänistä. Uusintakierros järjestetään niissä vaalipiireissä, joissa kukaan ehdokas ei saa ensimmäisellä kierroksella enemmistöä. Vuoden 2020 parlamenttivaaleissa Kotimaan liitto – Liettuan kristillisdemokraatit sai 50 paikkaa, Liettuan talonpoikien ja vihreiden liitto 32, Liettuan tasavallan liberaalien liike 13, Liettuan sosiaalidemokraattinen puolue 13, Vapauspuolue 11, Työväenpuolue 10, sitoutumattomat 4, Liettuan sosiaalidemokraattinen työväenpuolue 3, Liettuan puolalaisten vaalitoiminta 3 sekä Vapaus ja oikeus ja Liettuan vihreä puolue kumpikin yhden paikan. Sana Seimas tulee liettuan kielen sanasta sueiga, suėjimas, joka tarkoittaa kokoontumista tai tapaamista.History of the Seimas Seimas, lrs.lt, viitattu 19.1.2015, ==Rakennus== Seimasin päärakennuksen suunnittelivat arkkitehdit Algimantas Nasvytis ja Vytautas Nasvytis. Rakennus valmistui vuonna 1980. Myöhemmin itsenäisen Liettuan aikana on rakennettu uusi istuntosali, jota Liettuan parlamentti käyttää nykyään. Vanhaa istuntosalia käytetään juhlatilaisuuksissa. ==Kuvia== Tiedosto:New Lithuanian Parliament Hall 2.JPG|Seimasin istuntosali. Tiedosto:Seimas door.JPG|Pääsisäänkäynti. Tiedosto:Vilnius Seimas Fountain.jpg|Suihkulähde. ==Lähteet== *Seimasin viralliset sivut ===Viitteet=== Luokka:Liettuan politiikka Luokka:Kansalliset parlamentit
Wiley (rap-artisti)

Richard Kylea Cowie (s. 19. tammikuuta 1979) tunnetaan paremmin taiteilijanimellään Wiley on brittiläinen MC ja musiikkituottaja. Wileyn musiikki on tyyliltään Drum'n'bassia ja UK Garagea, mutta parhaiten hänet tunnetaan grime -musiikin uranuurtajana. Wiley kuuluu myös kahteen grime- kollektiiviin: Roll Deep ja Boy Better Know == Diskografia == ===Studioalbumit=== * Treddin' on Thin Ice (2004) (#44 UK) * Da 2nd Phaze (2006) * Playtime Is Over (2007) (#71 UK) * See Clear Now (2008) (#139 UK15) * Race Against Time (2009) (# iTunes 48 UK) * 100% Publishing (2011) * Evolve or Be Extinct (2012) * The Ascent (2013) * Snakes & Ladders (2014) * Godfather (2017) ===Mixtapet=== * Tunnel Vision Vol 1-4 (2006) * Tunnel Vision Vol 5-6 (2007) * Umbrella Vol. 1 (2008) ===Street albumit=== * Grime Wave (2008) ===Singlet=== Vuosi Single Listasijoitukset Albumilta UK Chart Stats : UK Singles & Albums Chart Archive - WileyChart Stats : UK Singles & Albums Chart Archive - Boy Better Know 2004 "Wot Do U Call It" 31 Treddin' on Thin Ice "Pies" 45 2007 "50/50" — Playtime Is Over 2007 "My Mistakes" — 2008 "Wearing My Rolex" 2 See Clear Now "Summertime" 22 "Cash in My Pocket" (mukana Daniel Merriweather) 18 2009 "She's Glowin'" — Race Against Time "Too Many Man" (Boy Better Know) 79 Microphone Champion & Race Against Time "She Likes To" — The Elusive "Take That" (mukana Chew Fu) 20 "Never Be Your Woman" (mukana Emeli Sandé) — == Lähteet == == Aiheesta muualla == * Luokka:Brittiläiset hip hop -artistit Luokka:Brittiläiset musiikkituottajat Luokka:Vuonna 1979 syntyneet Luokka:Elävät henkilöt
Veroluku

Veroluku on aiemmin Suomessa ja Ruotsissa käytössä ollut maatilan verotuksessa käytetty mitta. Se määräsi myös tilan oikeudet ja velvollisuudet. Veroluku osoitti tilan kameraalista suuruutta ja sen mukaan suoritettiin maavero. Veroluvun perustana olivat veroyksiköt. Veroluvut olivat pysyviä tai muuttuvia. Täysitilaa tarkoittavat veroluvut olivat pysyviä, mutta eivät jaottomia. Jos tila jaettiin, jaettiin myös veroluku. Tiloja yhdistettäessä myös veroluvut yhdistettiin. Veroluvuista on tietoja uuden ajan alusta lähtien. Jo silloin ne olivat murtolukuja tai sekalukuja, kuten esimerkiksi 1/3, 5/12 tai 1 1/4. Aika ajoin toimitettiin myös veronpanoja, joissa verolukuja pyrittiin saamaan verrannollisiksi tilusten sen hetkiseen laajuuteen.Spectrum, WSOY 1976–1983, hakusana verot ja verotus, osa 13 sivu 249. ==Lähteet== Luokka:Verotuksen historia Luokka:Suomen taloushistoria Luokka:Kiinteistöoikeus
Bogotol

Bogotol () on kaupunki Krasnojarskin aluepiirissä Venäjällä. Se sijaitsee Siperian radan sekä Novosibirskin ja Irkutskin välisen M53-valtatien varrella 252 kilometriä Krasnojarskista länteen. Kaupunki on Bogotolin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 21 700 henkeä (vuonna 2009). Paikkakunta on syntynyt vuonna 1893 rakennetun rautatieaseman yhteyteen. Kaupunginoikeudet se sai vuonna 1911. Nykyään Bogotolissa on rautatievaunujen korjauskonepaja ja elintarviketeollisuutta. ==Lähteet== ==Aiheesta muualla== * Bogotolin kaupungin sivusto Luokka:Krasnojarskin aluepiirin kaupungit
Under a Blood Red Sky

Under A Blood Red Sky on irlantilaisen rockyhtyeen U2:n ensimmäinen live-levy (mini-LP) vuodelta 1983. Levyn on julkaissut Island Records (sarjanumero IMA 3), tuottanut Jimmy Iovine ja miksannut Shelly Yakus New Yorkin Hit Factoryssa. Äänityksessä on avustanut Bobby Cohen. Masteroinnin on tehnyt Stephen Marcussen Los Angelesissa Precision Lacquerissa. Kannen on suunnitellut RX dublinilaiselle yhtiölle nimeltä The Creative Department Ltd. Valokuvat on tehnyt Jacobus Van Hespen videotaltioinnista "Under A Blood Red Sky", jonka on tuottanut "U2 At Red Rocks Associates". ==Kappaleet== Kaikki kappaleet on merkitty U2:n nimiin ja niiden oikeudet omistaa Blue Mountain Music Ltd. Kappaleiden A1 ja A4 liveäänityksen on tehnyt Steve Lillywhite ja tuottanut Edr Entertainment The Source –nimiselle yhtiölle. Äänitys on tehty Effanel Music Mobilella Denverissä, Coloradossa 5. kesäkuuta 1983. Kappaleen A2 liveäänityksen on tuottanut DIR Broadcasting ja äänitys on tehty Effanel Music Mobilella Bostonissa, Massachusettsissa 6. toukokuuta 1983. Kappaleiden A3 ja B1-B4 liveäänityksen on tehnyt länsisaksalainen WDR-televisioyhtiö 20. elokuuta 1983 "Rockpalast 83" –ohjelmaan. Luokka:U2:n albumit Luokka:Vuoden 1983 konserttitallenteet
Hafizullah Qadami

Hafizullah Qadami ( s. 20. helmikuuta 1985 Kabul) on afganistanilainen jalkapalloilija, pelipaikaltaan hyökkääjä. Hän edustaa Kabul Bank FC:tä, jossa hän on pelannut koko uransa. Qadami on pelannut Afganistanin maajoukkueessa 25 ottelua ollen maansa eniten maaotteluita pelannut pelaaja. == Lähteet == * Qadamin profiili national-football-teams.com-sivustolla Qadami, Hafizullah Qadami, Hafizullah Qadami, Hafizullah
Kensu

Kensu (tyyliteltynä KENSU) on jyväskyläläinen urheiluseura, jonka lajeja ovat pikaluistelu, rullaluistelu, short track, retkiluistelu, potkukelkkailu, soutu ja veteraaniyleisurheilu. Kensu on perustettu vuonna 1946 ja on Suomen Luisteluliiton jäsenseura. Jäseniä seuralla on noin 350\. Suosituimmat lajit Kensu:ssa ovat luistelun eri muodot. Luistelussa Kensu:n luistelijat ovat saavuttaneet useita SM-mitaleja ja jopa maailmancup-pisteitä rullaluistelussa sekä pikaluistelussa, junioreiden maailmancupissa. Kensu on tunnettu Jyväskylän seudulla järjestämistään lasten luistelukouluista. Luistelukouluissa on joka vuosi noin sata luistelun harjoittelijaa. == Aiheesta muualla == *Kensun kotisivut Luokka:Jyväskyläläiset urheiluseurat Luokka:Suomalaiset pikaluisteluseurat Luokka:Suomalaiset urheilun yleisseurat Luokka:Vuonna 1946 perustetut urheiluseurat
Sahit Prizreni

Sahit Prizreni (s. 23. helmikuuta 1983 Kukës) on albanialainen vapaapainija. Hän voitti pronssia MM-kisoista vuonna 2007 alle 60-kiloisten sarjassa, ja saman sarjan EM-hopeaa Dortmundissa 2011. Prizreni on osallistunut olympialaisiin kahdesti, vuosina 2004 ja 2008. == Lähteet == * Profiili FILA:n sivustolla * Prizrenin profiili sports-reference.com-sivustolla * Profiili foldeak.com:in painitietokannassa Luokka:Albanialaiset vapaapainijat Luokka:Vuonna 1983 syntyneet Luokka:Elävät henkilöt
Puhallinsoitin

Puhallinsoitin, myös puhallussoitin ja puhallin, on soitin, jossa puhaltamalla saadaan rajallinen ilmatila, tavallisesti ilmapatsas, värähtelemään ja värähtely etenee ympäröivään ilmatilaan. Ilma voidaan lähettää soittajan keuhkoista, mekaanisin välinein tai näiden yhdistelmällä. Puhallinsoittimet on perinteisesti jaoteltu rakennusmateriaalin perusteella puupuhaltimiin ja vaskipuhaltimiin, mutta rakennusmateriaalista ei voi aina päätellä, kumpaan ryhmään soitin kuuluu. Puupuhaltimet voidaan jakaa äänen syntytavan mukaan huilusoittimiin ja ruokolehtisoittimiin. Huilusoittimissa puhallusilma alkaa värähdellä sen kohdatessa terävän kielekkeen tai soittimen reunan. Ryhmään kuuluvat esimerkiksi nokkahuilu ja poikkihuilu. Ruokolehtisoittimissa puhallusilma värisyttää ruokolehteä, joka on kiinnitetty soittimen suukappaleeseen. Ruokolehtiä voi olla yksi (esimerkiksi klarinetti, saksofoni) tai kaksi (oboe, fagotti). Vaskipuhaltimien ääni syntyy jo soittajan huulissa, jotka on painettu puhaltimen kuppimaista suukappaletta vasten. ==Katso myös== *Aerofoni ==Lähteet== == Aiheesta muualla == * Luokka:Seulonnan keskeiset artikkelit
Soraya Haddad

Soraya Haddad (; s. 30. syyskuuta 1984 El-Kseur) on algerialainen judoka ja olympiamitalisti. Hän voitti pronssia Pekingin olympialaisissa 2008 alle 52-kiloisten sarjassa. Haddad on kilpaillut tämän lisäksi olympialaisissa kahdesti, Ateenassa 2004 ja Lontoossa 2012. Hän on voittanut Afrikan- mestaruuden viisi kertaa, sai kultaa Afrikan kisoissa 2011 ja sijoittui MM- kisoissa 2005 kolmanneksi. == Lähteet == * Haddadin profiili sports- reference.com-sivustolla * Profiili judoinside.com-sivustolla Luokka:Algerialaiset judokat Luokka:Algerialaiset olympiamitalistit Luokka:Vuonna 1984 syntyneet Luokka:Elävät henkilöt
Hanatou Ouelego

Hanatou Ouelego (s. 5. elokuuta 1978) on burkinalainen judoka. Hän voitti hopeaa Afrikan-mestaruuskilpailuissa 2004 alle 48-kiloisten sarjassa hävittyään finaalissa Algerian Soraya Haddadille. == Lähteet == * Ouelegon profiili judoinside.com-sivustolla Luokka:Burkinalaiset judokat
Q-Tip

Q-Tip (s. 10. huhtikuuta 1970 New York, New York, syntymänimeltään Jonathan Davis, nykynimeltään Kamaal Ibn John Fareed) on yhdysvaltalainen rap-artisti, laulaja, musiikkituottaja ja näyttelijä. Hän on tullut tunnetuksi A Tribe Called Quest -nimisestä hip hop -yhtyeestä. == Biografia == Q-Tip syntyi 10. huhtikuuta 1970 New Yorkin Queensissä. Hänen isänsä oli syntynyt Montserratissa, Karibialla ja äiti Yhdysvaltain Alabamassa. Q-Tip kävi Murry Bergtraum High Schoolia New Yorkin Manhattanilla. 1990-luvun puolivälissä hän kääntyi Islamin uskoon ja vaihtoi nimensä Kamaal Ibn John Fareediksi. Hänen taiteilijanimensä Q-Tip tulee siitä, kun hän oli pienenä laiha ja hänellä oli isot hiukset. ("Q-tip", suom. vanupuikko) Rap-artisti Consequence on Q-Tipin serkku. == Diskografia == ===Albumit=== * 1999: Amplified * 2008: The Renaissance * 2009: Kamaal/The Abstract ===Singlet=== Vuosi Single Listasijoitukset Albumilta Billboard Hot 100 U.S. R&B; U.S. Rap 1999 "Vivrant Thing" 26 7 3 Amplified "Breathe & Stop" 71 21 5 2008 "Gettin' Up" — 107 — The Renaissance "Move" — — — == Filmografia == * 1993: Poetic Justice * 1999: Love Goggles * 2000: Disappearing Acts * 2001: Prison Song * 2002: Brown Sugar * 2004: She Hate Me * 2008: Cadillac Records * 2010: Holy Rollers == Lähteet == == Aiheesta muualla == * Virallinen sivusto * Q-Tip Twitter -sivustolla * * Q-Tip Discogs -sivustolla * Luokka:Yhdysvaltalaiset hip hop -artistit Luokka:Yhdysvaltalaiset laulajat Luokka:Yhdysvaltalaiset musiikkituottajat Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Eiji Yoshikawa

Eiji Yoshikawa (, 11. elokuuta 1892 Kanagawan prefektuuri, Japani – 7. syyskuuta 1962 Tokio, Japani) oli japanilainen kirjailija. Hänen tunnetuin teoksensa on Musashi (宮本武蔵, Miyamoto Musashi), joka kertoo japanilaisen rōninin, Miyamoto Musashin elämästä. Yoshikawa on saanut työstään useita palkintoja ja on yksi kotimaansa arvostetuimmista historiallisten romaanien kirjoittajista. Eiji Yoshikawa kuoli syöpään vuonna 1962. == Lähteet == == Aiheesta muualla == * * Luokka:Japanilaiset kirjailijat Luokka:Vuonna 1892 syntyneet Luokka:Vuonna 1962 kuolleet
Love King

Love King on R&B-laulaja; The-Dreamin kolmas studioalbumi, joka julkaistiin 29. kesäkuuta 2010. Sen julkaisivat yhteistyössä Radio Killa ja Def Jam. == Taustaa == Albumi piti julkaista alun perin joulukuussa 2009.http://www.billboard.com/bbcom/news/the-dream-recording-new-album-for- december-1003970940.story#/bbcom/news/the-dream-recording-new-album-for- december-1003970940.story Julkaisu kuitenkin siirrettiin vuodelle 2010 The- Dreamin henkilökohtaisten syiden takia.http://www.rap-up.com/2009/09/26/the- dream-defers-love-king-to-2010/ Aluksi sen julkaisu siirrettiin toukokuulle ja lopuksi kesäkuulle, jolloin se lopulta julkaistiin. Albumin ensimmäinen single "Love King" julkaistiin 17. helmikuuta 2010 Def Jam -levy-yhtiön sivuilla.http://www.islanddefjam.com/artist/news_single.aspx?nid=6236&artistID;=7288 16\. maaliskuuta 2010 se julkaistiin kaupallisesti sijoittuen Yhdysvaltain Hot R&B;/Hip-Hop Songs -listan 37. sijalle.http://www.billboard.com/artist/the- dream/chart-history/928353#/song/the-dream/love-king/18132474 Toinen single "Make Up Bag" kuultiin ensimmäistä kertaa radiossa 11. toukokuuta 2010.http://www.rap-up.com/2010/05/19/single-cover-the-dream-f-ti-make-up-bag/ Kaupallisesti se julkaistiin 8. kesäkuuta 2010 ja se sijoittui Hot R&B;/Hip- Hop Songs -listalla hieman edeltäjäänsä paremmin sijalle 33.http://www.billboard.com/charts/r-b-hip-hop-songs#/charts/r-b-hip-hop- songs?begin=31ℴ=position Singlellä myös vierailee koko albumin ainut vierailija T.I.. == Kappaleet == # # # # # # # # # # # # === Bonuskappaleet === # * # # # # == Listasijoitukset == Lista (2010) Sija US Billboard 200 4 US Billboard R&B;/Hip-Hop Albums 3 == Lähteet == Luokka:The-Dreamin albumit Luokka:Vuoden 2010 albumit
Kahal Shalomin synagoga

Kahal Shalomin synagoga (, ) on sefardijuutalainen synagoga Ródoksen kaupungissa Ródoksen saarella Kreikassa. Vuonna 1577 rakennettu synagoga on Kreikan vanhin edelleen käytössä oleva. Se sijaitsee Ródoksen vanhankaupungin alueella. == Historia == thumb|left|240px|Kahal Shalomin synagoga sisältä. Osmanien valtakunnan aikaan Ródoksen juutalaiset vaurastuivat ja monia muualta karkotettuja sefardijuutalaisia asettui Ródoksen kaupunkiin, minne rakennettiin yhteensä kuusi synagogaa. Kahal Shalom oli niistä ainoa, joka selvisi toisen maailmansodan pommituksista. == Lähteet == == Aiheesta muualla == * Ródoksen juutalaisyhteisön sivut * United States Holocaust Memorial Museumin lyhyt esitys Ródoksen juutalaisten historiasta Luokka:Kreikan synagogat Luokka:Ródoksen vanhakaupunki
Tommi Pikkarainen

Tommi Pikkarainen (s. 6. joulukuuta 1969 Kokkola) on suomalainen jalkapallovalmentaja ja uransa lopettanut pelaaja. Hänet valittiin marraskuussa 2018 Turun Palloseuran uudeksi päävalmentajaksi. Heinäkuussa 2020 Turun Palloseura irtisanoi Pikkaraisen.https://www.iltalehti.fi/veikkausliiga/a/c682c1c1-9122-4d3d-b07d-544caccdb560 == Ura == Keskuspuolustajana pelannut Pikkarainen esiintyi Suomen korkeimmalla sarjatasolla Veikkausliigassa yhteensä 39 ottelussa Kokkolan Pallo-Veikoissa kaudella 1990 ja Porin Pallo-Tovereissa kaudella 1991. Hän pelasi myös Ykköstä KPV:ssä ja Pallo-Iiroissa sekä Ruotsin 2. divisioonaa Husqvarna FF:ssä. Pikkaraisen pelaajaura huipputasolla päättyi polvivammaan 24-vuotiaana. Pikkarainen on suorittanut Jalkapallovalmentajakoulun. Valmentajaurallaan hän on toiminut päävalmentajana muun muassa VG-62:ssa, PIF:ssä ja Salon Palloilijoissa sekä apulaisvalmentajana Interissä ja Jarossa. Jälkimmäisessä hän toimi myös junioripäällikkönä. Liigajoukkueen päävalmentajaksi Pikkarainen nimitettiin ensimmäistä kertaa lokakuussa 2009, kun hän teki Vaasan Palloseuran kanssa kaudet 2010–2011 kattaneen sopimuksen. VPS sijoittui Pikkaraisen johdolla liigan kymmenenneksi kaudella 2010, mutta seuraavalla kaudella hän ja seura purkivat sopimuksensa ennenaikaisesti heinäkuussa 2011 joukkueen ajauduttua yhdeksän ottelun voitottomaan putkeen. Päävalmentajaksi siirtyi Pikkaraisen apulaisvalmentajana toiminut Petri Vuorinen. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1969 syntyneet Luokka:Elävät henkilöt
Veni Vidi Vici (albumi)

Veni Vidi Vici on Imperion debyyttialbumi, joka on julkaistu vuonna 1995. Albumilta löytyvät muun muassa kappaleet "Nostra Culpa" ja "Amor Infinitus". == Kappaleet == # "Introductio" – 1:30 # "Nostra Culpa" – 4:07 # "Veni Vidi Vici" – 4:42 # "Exodus" – 4:00 # "Agnus Dei (Conquest of Space)" – 1:02 # "Amor Infinitus (Don't Fade Away)" – 4:53 # "Phantasia (Fantasy Beats Reality)" – 3:50 # "Octopus" – 4:40 # "Luna Noctis (A Promise of Eternity)" – 4:15 # "Manuela & Michael ID" – 0:20 # "Quo Vadis" – 5:40 # "Finis" – 1:00 # "Samples of Imperio" – 2:00 Luokka:Vuoden 1995 esikoisalbumit Luokka:Itävaltalaiset albumit
Kallithéa (Ródos)

Kallithéa (; virallisesti Δημοτική Ενότητα Καλλιθέας, Dimotikí Enótita Kallithéas) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä- Egean saarten alueella. Kunnallisyksikön väkiluku on 9 364 (vuonna 2011). Kallithéassa, kuusi kilometriä Ródoksen kaupungista etelään, sijaitsee Thérmes Kallithéas -kylpylä. Kylpylä rakennettiin italialaiskaudella, vuosina 1928–1929. Kylpylä tunnetaan parantavista vesistään, jotka tunnettiin jo antiikin aikana. Myös osmanit lomailivat nykyisen kylpylän alueella. Thérmes Kallithéaksesta etelään sijaitsee Falirákin kylä, jossa on noin kuusi kilometriä pitkä hiekkaranta ja vesipuisto. Sisämaassa sijaitsevassa Koskinoún kylässä on perinteisiä rodoslaisia taloja 1600- ja 1700-luvuilta. Kallithéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kámeiroksen, Líndoksen, Nótia Ródoksen ja Petaloúdesin kanssa. Kunnan kuntakeskus oli Kalythiés. == Kunnallisyksikön osat == Kallithéan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Kalythiés Faliráki 1 996 Kalythiés 2 836 Koskinoú Ammoúdes 88 Koskinoú 3 175 Tsaḯri 342 Vrysiá 74 Psínthos Psínthos 853 Yhteensä: 9 364 == Lähteet == == Aiheesta muualla == * Δημοτική Ενότητα Καλλιθέας. Δήμος Ρόδου. Kallithéan kunnallisyksikön verkkosivu. Luokka:Etelä-Egean saarten entiset kunnat Luokka:Ródos